Document ID: 31998L0091

ΟΔΗΓΙΑ 98/91/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 14ης Δεκεμβρίου 1998 για τα μηχανοκίνητα οχήματα και τα ρυμουλκούμενά τους τα οποία προορίζονται για τις οδικές μεταφορές επικίνδυνων εμπορευμάτων και για την τροποποίηση της οδηγίας 70/156/ΕΟΚ που αφορά την έγκριση των οχημάτων με κινητήρα και των ρυμουλκουμένων τους
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,
την πρόταση της Επιτροπής (1),
τη γνώμη της Οικονομικής και Κοινωνικής Επιτροπής (2),
Αποφασίζοντας σύμφωνα με τη διαδικασία που ορίζει το άρθρο 189 Β της συνθήκης (3),
Έχοντας υπόψη την οδηγία 94/55/ΕΚ του Συμβουλίου, της 21ης Νοεμβρίου 1994, για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων (4), η οποία μεταφέρει στο κοινοτικό δίκαιο τις διατάξεις της ευρωπαϊκής συμφωνίας για τις διεθνείς οδικές μεταφορές επικίνδυνων εμπορευμάτων (συμφωνία ADR),
Εκτιμώντας:
ότι η εσωτερική αγορά περιλαμβάνει ένα χώρο χωρίς εσωτερικά σύνορα στον οποίο εξασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων 7
ότι η πλήρης εναρμόνιση των τεχνικών προδιαγραφών για οχήματα που προορίζονται για τις οδικές μεταφορές επικίνδυνων εμπορευμάτων είναι αναγκαία ούτως ώστε να επιτευχθεί πλήρως ο στόχος αυτός 7
ότι θα πρέπει να εξαλειφθούν τα τεχνικά εμπόδια στο εμπόριο όσον αφορά τις διατάξεις έγκρισης τύπου ΕΚ για οχήματα τα οποία προορίζονται για τις οδικές μεταφορές επικίνδυνων εμπορευμάτων, ώστε να επιτραπεί η ομαλή λειτουργία της οργάνωσης της αγοράς στα θέματα αυτά 7
ότι επομένως είναι αναγκαίο στο πλαίσιο της εσωτερικής αγοράς να εναρμονισθούν τα πρότυπα για τα μέσα οδικών μεταφορών επικίνδυνων εμπορευμάτων 7
ότι είναι αναγκαίο να εναρμονισθούν οι διαδικασίες έγκρισης στα κράτη μέλη 7
ότι η παρούσα οδηγία είναι μία από τις επιμέρους οδηγίες που πρέπει να πληρούνται προκειμένου να υπάρχει συμμόρφωση προς τη διαδικασία έγκρισης τύπου ΕΚ, η οποία έχει θεσπισθεί με την οδηγία 70/156/ΕΟΚ (5), και προκειμένου να εξασφαλίζεται η συμμόρφωση των οχημάτων με τις απαιτήσεις της διαδικασίας έγκρισης τύπου ΕΚ που έχει θεσπισθεί με την εν λόγω οδηγία 7 ότι, επομένως, οι σχετικές με τα οχήματα διατάξεις της οδηγίας 70/156/ΕΟΚ εφαρμόζονται στην παρούσα οδηγία 7
ότι, ιδίως, το άρθρο 3 παράγραφος 4 και το άρθρο 4 παράγραφος 3 της οδηγίας 70/156/ΕΟΚ απαιτούν να επισυνάπτεται σε κάθε επιμέρους οδηγία έγγραφο πληροφοριών, το οποίο να ενσωματώνει τα σχετικά θέματα του παραρτήματος Ι της ανωτέρω οδηγίας, καθώς και πιστοποιητικό έγκρισης τύπου βασισμένο στο παράρτημα VI αυτής, έτσι ώστε να μπορεί να μηχανοργανωθεί η έγκριση τύπου,
ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η παρούσα οδηγία ισχύει για τα οχήματα των κατηγοριών «Ν» και «Ο», όπως αυτά ορίζονται στο άρθρο 2 και στο παράρτημα ΙΙ της οδηγίας 70/156/ΕΟΚ, τα οποία προορίζονται για τις οδικές μεταφορές επικίνδυνων εμπορευμάτων εντός ή μεταξύ κρατών μελών.
Το πεδίο εφαρμογής, ο ορισμός, η κατάταξη και οι απαιτήσεις για τα οχήματα αυτά καθώς και οι διοικητικές διατάξεις για την έγκριση τύπου ΕΚ, καθορίζονται στα παραρτήματα Ι και ΙΙ, αντιστοίχως, της παρούσας οδηγίας.
Άρθρο 2
Για τους σκοπούς της παρούσας οδηγίας, νοούνται ως:
- «επικίνδυνα εμπορεύματα», οι ύλες και τα αντικείμενα, όπως ορίζονται στο άρθρο 2 της οδηγίας 94/55/ΕΚ,
- «μεταφορά», οποιαδήποτε δραστηριότητα οδικής μεταφοράς, όπως ορίζεται στο άρθρο 2 της οδηγίας 94/55/ΕΚ.
Άρθρο 3
Η οδηγία 70/156/ΕΟΚ τροποποιείται με την προσθήκη:
α) των ακόλουθων σημείων στο παράρτημα Ι:
ΑΡΧΗ ΓΡΑΦΗΚΟΥ
«14. ΕΙΔΙΚΕΣ ΔΙΑΤΑΞΕΙΣ ΓΙΑ ΟΧΗΜΑΤΑ ΠΡΟΟΡΙΖΟΜΕΝΑ ΓΙΑ ΤΗ ΜΕΤΑΦΟΡΑ ΕΠΙΚΙΝΔΥΝΩΝ ΕΜΠΟΡΕΥΜΑΤΩΝ
14.1. Ηλεκτρολογικός εξοπλισμός σύμφωνα με την οδηγία 94/55/ΕΚ
14.1.1. Προστασία κατά της υπερθέρμανσης των αγωγών:
14.1.2. Τύπος διακόπτη κυκλώματος:
14.1.3. Τύπος και λειτουργία κεντρικού διακόπτη συσσωρευτή:
14.1.4. Περιγραφή και τόπος φραγμού ασφαλείας για τον ταχογράφο:
14.1.5. Περιγραφή εγκαταστάσεων που τελούν διαρκώς υπό τάση. Ένδειξη του εφαρμοζόμενου προτύπου ΕΝ:
14.1.6. Κατασκευή και προστασία ηλεκτρολογικών εγκαταστάσεων τοποθετημένων πίσω από το κουβού-κλιο του οδηγού:
14.2. Αποτροπή κινδύνων πυρκαγιάς
14.2.1. Τύπος δυσανάφλεκτου υλικού στο κουβούκλιο του οδηγού:
14.2.2. Τύπος θερμομονωτικού πετάσματος πίσω από το κουβούκλιο του οδηγού (αν υπάρχει):
14.2.3. Θέση και θερμοπροστασία κινητήρα:
14.2.4. Θέση και θερμοπροστασία συστήματος εξαγωγής:
14.2.5. Τύπος και σχεδιασμός θερμοπροστασίας ανθεκτικών συστημάτων πέδησης:
14.2.6. Τύπος, σχεδιασμός και θέση συσκευών θέρμανσης με καύση:
14.3. Ειδικές απαιτήσεις (αν υπάρχουν) για το αμάξωμα, σύμφωνα με την οδηγία 94/55/ΕΚ
14.3.1. Περιγραφή μέτρων για τη συμμόρφωση με τις απαιτήσεις για τα οχήματα τύπου ΕΧ/ΙΙ και ΕΧ/ΙΙΙ:
14.3.2. Προκειμένου περί οχημάτων τύπου ΕΧ/ΙΙΙ, αντοχή στην έξωθεν, θερμότητα:
» 7 ΤΕΛΟΣ ΓΡΑΦΗΚΟΥ
β) των ακόλουθων σημείων στο τμήμα Ι του παραρτήματος IV:
ΘΕΣΗ ΠΗΝΑΚΑ
Άρθρο 4
1. Τα κράτη μέλη δεν μπορούν:
- να αρνούνται, όσον αφορά τύπο οχήματος, τη χορήγηση έγκρισης τύπου ΕΚ ή τη χορήγηση εθνικής έγκρισης τύπου ή
- να απαγορεύουν τη χορήγηση αδείας κυκλοφορίας, την πώληση ή τη θέση σε κυκλοφορία βασικών ή πλήρων οχημάτων όπως ορίζονται στο άρθρο 2 της οδηγίας 70/156/ΕΟΚ
για λόγους που αφορούν τη μεταφορά επικίνδυνων εμπορευμάτων, εφόσον πληρούνται οι απαιτήσεις των παραρτημάτων της παρούσας οδηγίας.
2. Τα κράτη μέλη δεν μπορούν να απαγορεύουν τη χορήγηση αδείας κυκλοφορίας, την πώληση ή τη θέση σε κυκλοφορία οχήματος ολοκληρωμένου από βασικό όχημα κατά την έννοια του άρθρου 2 της οδηγίας 70/156/ΕΟΚ για λόγους που αφορούν το βασικό όχημα και τη μεταφορά επικίνδυνων εμπορευμάτων:
- εφόσον πληρούνται οι απαιτήσεις των παραρτημάτων της παρούσας οδηγίας για το βασικό όχημα και δεν έπαυσαν να πληρούνται λόγω της ολοκλήρωσής του, ή
- εφόσον πληρούνται οι απαιτήσεις των παραρτημάτων της παρούσας οδηγίας για το ολοκληρωμένο όχημα.
Άρθρο 5
Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία το αργότερο μέχρι τις 16 Ιανουαρίου 2000, ενημερώνουν δε αμέσως επ' αυτού την Επιτροπή.
Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις της αναφοράς αυτής καθορίζονται από τα κράτη μέλη.
Τα κράτη μέλη κοινοποιούν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.
Άρθρο 6
Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.
Άρθρο 7
Η παρούσα οδηγία απευθύνεται στα κράτη μέλη.
Βρυξέλλες, 14 Δεκεμβρίου 1998.

Labels: 8